
CONSILIUL LOCAL AL  COMUNEI  M Ă R G I N E N I
                                                                             
H O T Ă R Â R E 

Nr. 67 din 22.12.2021
privind stabilirea salariilor aferente funcțiilor publice și contractuale din cadrul aparatului de specialitate al  primarului Comunei Mărgineni, Judeţul Neamţ începând cu 01.01.2022

          Consiliul local al Comunei Mărgineni, Judeţul Neamţ, întrunit în ședință ordinară în data de 22.12.2021 ;
          
          Văzând  raportul de aprobare nr. 6.135 din data de 15.12.2021, al Primarului Comunei Mărgineni și raportul de specialitate al Secretarului general al Comunei Mărgineni nr. 6.136 din 15.12.2021, prin care se propune stabilirea salariilor de bază și ai coeficienților care stau la baza determinării acestora, pentru funcționarii publici și personalul contractual din cadrul aparatului de specialitate al  primarului Comunei Mărgineni, Judeţul Neamţ ;

[bookmark: _GoBack]          Văzând    proiectul    de    hotărâre    iniţiat   în   acest  sens,  avizat  favorabil  de către comisiile de specialitate ale Consiliului local al Comunei Mărgineni ;

          Ținând cont de prevederile Legii – cadru nr. 153/2017 privind salarizarea personalului plătit din fonduri publice ;

          În conformitate cu prevederile H.G. nr. 1.071 din 05.10.2021 pentru stabilirea salariului de bază minim brut pe țară garantat în plată începând cu data de 01.01. 2022 ;

          În temeiul prevederilor art. 129 alin. (2) lit. a), alin. (3) lit. c), art. 196 alin. (1) lit a) din O.U.G.  nr. 57/2019 privind Codul administrativ, cu modificările și completările ulterioare ;


H O T Ă R Ă Ş T E :

          Art. 1  - Începând cu data de 01.01.2022, se  aprobă  salariile de bază și coeficienții care stau la baza determinării acestora, pentru funcționarii publici și personalul contractual din cadrul familiei ocupaționale ,,Administrație” utilizate în cadrul aparatului de specialitate al Primarului Comunei Mărgineni, Județul Neamț, conform Anexei care face parte integrantă din prezenta hotărâre .

          Art. 2 - Primarul Comunei va asigura aducerea la îndeplinire a prevederilor prezentei hotărâri.

          Art. 3  - Secretarul general al comunei va asigura comunicarea prezentei hotărâri Instituţiei Prefectului – Judeţul Neamţ, autorităţilor şi persoanelor interesate.
                             
                                Preşedinte de şedinţă ,                                   Contrasemnează pentru legalitate ,

                                     Consilier local ,                                                  S e c r e t a r  g e n e r a l ,  

                       Claudiu - Gabriel H A I T E Ș                                            Virgil  G A V R I L




Această hotărâre a fost adoptată  cu 12 voturi ,,pentru”, din 12 posibile. 
Consilieri în funcție - 13 ; Consilieri prezenți la ședință – 12.

